SET พรุ่งนี้ไซด์เวย์ กูรูแนะขึ้นขายลงซื้อ
บล.ซีไอเอ็มบี มองแนวโน้มการลงทุนในวันพรุ่งนี้ (29 ม.ค.) มองว่าตลาดฯคงจะแกว่งไซต์เวย์ พร้อมให้แนวต้าน 1,300 จุด ส่วนแนวรับ 1,260 จุด ในทางกลยุทธ์การลงทุนยังคงแนะนำให้ขายเมื่อราคาหุ้นขึ้นแรง และให้ซื้อเมื่อราคาหุ้นปรับตัวลงแรง 
28 ม.ค. 2559

นายธีรวุฒิ กานต์นิภากุล ผู้อำนวยการอาวุโสฝ่ายวิเคราะห์หลักทรัพย์ บล.ซีไอเอ็มบี (ประเทศไทย) เปิดเผยถึงตลาดหุ้นไทยวันนี้ (28 ม.ค.) ปรับตัวขึ้นในทิศทางเดียวกับตลาดต่างประเทศ โดยตลาดหุ้นอื่นในภูมิภาคเอเชียส่วนใหญ่จะอยู่ในแดนบวก เช่นเดียวกับตลาดในยุโรปที่บ่ายนี้ก็อยู่ในแดนบวกเช่นกัน แม้แต่ดาวโจนส์ฟิวเจอร์สก็ปรับตัวขึ้น และราคาน้ำมันในตลาดฟิวเจอร์สก็เคลื่อนไหวอยู่ในแดนบวกเล็กน้อย
ทั้งนี้ ตลาดฯได้รับแรงหนุนจากแรงซื้อที่เข้ามาที่หุ้นในกลุ่มน้ำมัน ทั้งหุ้น PTT และ PTTEP  ที่วันนี้บวกค่อนข้างแรง ซึ่งคงเป็นผลจากนักลงทุนได้มีการสลับตัวหุ้นเล่น และมีโอกาสที่จะนักลงทุนต่างชาติจะซื้อหุ้นในกลุ่มนี้ด้วย โดยอาจมีการมองกันว่าราคาน้ำมันอาจจะขยับขึ้น และเงินบาทก็แข็งค่าด้วย อย่างไรก็ดียังมองว่าตลาดฯยังไม่ได้มีปัจจัยลบใหม่เข้ามา ส่วนปัจจัยบวกก็ยังไม่ชัดเจน
แนวโน้มการลงทุนในวันพรุ่งนี้ (29 ม.ค.) มองว่าตลาดฯคงจะแกว่งไซต์เวย์ พร้อมให้แนวต้าน 1,300 จุด ส่วนแนวรับ 1,260 จุด ในทางกลยุทธ์การลงทุนยังคงแนะนำให้ขายเมื่อราคาหุ้นขึ้นแรง และให้ซื้อเมื่อราคาหุ้นปรับตัวลงแรง 
 
หลักทรัพย์ที่มีมูลค่าการซื้อขายสูงสุด 5 อันดับแรก
PTT ปิดที่ 235.00 บาท เพิ่มขึ้น 13.00 บาท
PTTEP ปิดที่ 56.75 บาท เพิ่มขึ้น 5.00 บาท
SCB ปิดที่ 127.00 บาท เพิ่มขึ้น 3.00 บาท
ADVANC ปิดที่ 160.50 บาท เพิ่มขึ้น 2.50 บาท
JAS ปิดที่ 3.06 บาท ลดลง 0.02 บาท